Bhandari Sub Division Block Task Force khan Medical Department, Bhandari, logote milikena Measles Rubella Vaccination Campaign Day ama baba aro bacha khan logote milikena 23rd October 2018 te manaishe.Etu kura toh tai khan bacha khan 9 moina pora 15 sal majhotte thaka khan kun khan kuribole akhe din te kuribole parishe . Additional Deputy Commissioner Bhandari, Tiameren Chang, DBHSS, Bhandari, te mobilization speech diya time te student khan ke health benefits laga laaph janaidishe etu campaign pora aro etu opportunity loikena etu bacha khan bachabole kuribi koikena janaishe .Tai pora etu vaccine kile kuribole ase koile toh manu khan ke reputed educational institution te admission pabole karne aro dusra desh kan te berabole nimete students hoikena Vaccine Medical Cards laga laaph paa toh . Dr. Chonben, CMO Incharge, CHC, Bhandari, pora koishe bacha khan ke bachabole nimete etu Measles and Rubella beemar pora vaccine dhalile bhal hobo kile koile toh etu nimete okobi dawoi nai bacha khan paichance bi etu beemar lagise koile toh. President Bhandari Students Union, LongtsubemoKikon student community khan aro tai laga ama baba khan ke etu mesa misi khobor biswaas nakuribo aro akhe ahikena etu laaph lobi tai khan laga bhal nimete. Vice Principal, DBHSS, Fr.Obed pora etu programme loishe .